На основу члана 27. и 35. Закона о планирању и изградњи („Службени гласник РС“, бр.72/2009, 81/2009-испр., 64/2010-одлука УС, 24/2011, 121,2012, 42/2013 – одлука УС, 50/2013 – одлука УС, 98/2013 – одлука УС, 132/2014, 145/2014, 83/2018, 31/2019, 31/2019, 37/2019 – др.закон, 9/2020, 52/2021 и 62/2023)*,* члана 68. Правилника о садржини, начину и поступку израде докумената просторног и урбанистичког планирања(„Службени гласник РС“, бр.32/2019), члана 40. Статута Општине Владичин Хан („Службени гласник Града Врања“, број7/2024-пречишћен текст), и члана 179. Пословника Скупштине општине Владичин Хан („Службени гласник Града Врања“, број 7/2024-пречишћен текст), Скупштина општине Владичин Хан, на седници одржаној дана 7. марта 2025.године, донела је

**ОДЛУКУ**

**О УСВАЈАЊУ ПЛАНА ДЕТАЉНЕ РЕГУЛАЦИЈЕ**

**Соларне електране „DN SOLAR“ на**

**територији општине Владичин Хан**

Члан 1.

Усваја се План детаљне регулације соларне електране „DN SOLAR“ на територији општине Владичин Хан (у даљем тексту:План).

Члан 2.

План се састоји из делова који чине: општа документација, текстуални и графички део.

Саставни део ове Одлуке је План детаљне регулације соларне електране „DN SOLAR“ на територији општине Владичин Хан са Стратешком проценом утицаја плана на животну средину.

План са аналитичко-документационом основом налази се у аналогном и дигиталном облику у архиви Одељења за урбанизам, имовинско-правне, комуналне и грађевинске послове Општинске управе општине Владичин Хан, ул. Светосавска бр.1, Владичин Хан.

План са аналитичко-документационом основом чува се трајно.

Члан 3.

Граница Плана одређена је и дефинисана у графичком и текстуалном делу плана.

Граница Плана је одређена описно у текстуалном делу документације.

У случају неусаглашености пописа катастарских парцела обухваћених Планом у текстуалном делу и бројева катастарских парцела у графичком прилогу, меродавни су подаци из графичког прилога.

Члан 4.

Основни циљ израде Плана је утврђивање начина коришћења земљишта, утврђивање просторне организације, одређивање правила изградње и уређења простора, стварање планског основа за издвајање земљишта за јавне намене и основ за издавање информације о локацији, локацијских услова и грађевинске дозволе.

Члан 5.

План мора бити доступан на увид јавности (правним и физичким лицима) у току важења Плана и седишту доносиоца и путем интернет стране органа надлежног за доношење Плана.

Члан 6.

О спровођењу ове Одлуке стараће се Одељење за урбанизам, имовинско-правне, комуналне и грађевинске послове Општинске управе општине Владичин Хан.

Члан 7.

Ова Одлука ступа на снагу наредног дана од дана објављивања у „Службеном гласнику града Врања“.

**СКУПШТИНА ОПШТИНЕ ВЛАДИЧИН ХАН**

**Број 06-34/1/25-I**

**Дана 07.03.2025.године**

**ПРЕДСЕДНИЦА,**

**Данијела Поповић**